
						OPĆINSKOM SUDU U ŠIROKOM BRIJEGU 


Na temelju čl. 45. st. 2. t. h) i  čl. 241. st. 1. ZKP-a F BiH, podižem


O P  T  U  Ž  N  I  C  U
Protiv:
            M. M.,  . rođenog 1988. godine u Mostaru, neosuđivan.

 Zbog osnova sumnje da je:

	 Nakon što je prethodno od njemu poznate  osobe  za osobne potrebe  protivno  nabavio zelenu biljnu materiju koja svojim izgledom asocira na opojnu drogu Cannabis  i tri tablete roze boje, znajući da  se radi o opojnoj  drogi i da je posjedovanje  opojne droge zakonom zabranjeno protivno odredbama čl. 4. i čl. 19. Zakona o sprječavanju i suzbijanju zlouporabe opojnih droga („Službeni glasnik BiH“ br. 8/06, 103/08 i 51/11), htijući to,  iste  materije  držao kod sebe sve do dana 07.11.2023. godine oko 19,40 sati kada je u mjestu Knešpolje, Široki Brijeg zaustavljen i kontroliran od strane policijskih službenika PU Široki Brijeg dok je upravljao motornim vozilom marke Volvo, reg. Oznaka …, kojima je iste predmete dobrovoljno pokazao i predao, da bi se  naknadnim vještačenjem  utvrdilo da  zelena biljna materija ukupne neto mase  2,337 grama   sadrži psihoaktivnu komponentu  tetrahidrokanabinol (THC) u udjelu većem od   zakonom propisanog, te predstavlja  opojnu drogu Cannabis, jedan smotuljak od bijele folije tzv. joint neto mase 0,648 grama sadrži psihoaktivnu komponentu  tetrahidrokanabinol (THC) u udjelu većem od   zakonom propisanog, te predstavlja  opojnu drogu Cannabis, koji su bili  u  prozirnoj PVC vrećici, tri (3) tablete roze boje koje su bile u smotuljku od prozirne PVC folije neto mase  1,422 grama, sadrže psihoaktivnu komponentu 3,4 - metilendioksimetamfetamin (MDMA) i  zelenu biljnu materiju u smotuljku od aluminijske folije ukupne neto mase 18,298 grama sadrži psihoaktivnu komponentu  tetrahidrokanabinol (THC) u udjelu većem od   zakonom propisanog, te predstavlja  opojnu drogu Cannabis, a  tetrahidrokanabinol (THC),  cannabis i 3,4 - metilendioksimetamfetamin (MDMA) se nalaze na Popisu opojnih droga, psihotropnih tvari, biljaka iz kojih se može  dobiti opojna droga i prekursor, Zakona o sprječavanju i suzbijanju  zloupotrebe  opojnih droga (Sl. glasnik BIH, broj 8/06, 103/08 i 51/11).

               Dakle, da je neovlašteno posjedovao opojnu drogu,
	
	Čime da je počinio kazneno djelo Posjedovanje i omogućavanje uživanja opojnih droga iz čl. 239. st. 3. KZ F BiH.

